  Константин Вознесенских Анжелика Тихонова корреспондент 24-тӥ южтолэзе Удмуртиын коронавирусэн черлам 49 адямиез эмъюртъёсы понӥзы. Берло нуналскын коронавируслы 4 сюрс 712 эскеронъёс ортчытӥзы, 222 адямилэсь висёнэз шараязы, соос пӧлын 14 аресозь 24 пиналъёс. Со сярысь элькунысь тазалыкез утёнъя министерство ивортӥз. Та дыре эмчиос доразы эмъяськись 4 сюрс 48 адямиез чакласа возё. Эмъяськонниын кыллись 45 муртлэн тазалыкез секыт лыдъяське. 476 адями йӧназ. Куинь мурт улонысь кошкиз. Воргоронлы 74 арес вал, кышномуртъёслы – 81, 86 арес. 25-тӥ южтолэзьлы Удмуртиын коронавирусэн черлан 162 сюрс 242 учыр лабораториосын зэматэмын. 148 сюрс 436 адями йӧназ, 3 сюрс 964 мурт улонысь кошкиз. 695 сюрс 82 адями коронавируслэсь вакцинацие пыриськиз, со пӧлысь 550 сюрс 335 мурт кыкетӥ компонетсэ пуктӥз. 118 сюрс 741 адями одӥг компонентъем «Спутник Лайт» вакцинаен прививка лэсьтӥз. 132 сюрс 557 мурт ревакцинациез ортчиз. Тегъёс: коронавирус Удмуртия Ижкар Тазалык  